# Маргарет Митчелл

Маргарет Манерлин Митчелл (ингл. Margaret Munnerlyn Mitchell; 8 ноябрь 1900 ел — 16 август 1949 ел) — Америка язучысы, «Унесенные ветром» романы авторы.
1936 елда басылып чыккан роман Пулитцер премиясына лаек була, АКШта 70 тән артык тапкыр нәшер ителә һәм 37 дөнья теленә тәрҗемә ителә. 1939 елда режиссер Виктор Флеминг төшергән шул исемдәге фильм сигез «Оскар» премиясын ала.

# Маргарет Митчелл
## Биографиясе
### Бала чагы. Журналист эше

Маргарет Митчелл 1900 елның 8 ноябрендә АКШның Джорджия штаты үзәге Атланта шәһәрендә адвокат Юджин Митчелл һәм Мария Изабелла Митчелл гаиләсендә туган. Маргаретның абыйсы — Стефен, дүрт елга аннан өлкән була.
Маргаретның бала чагы күптән булмаган дәвердәге вакыйгалар турындагы хикәяләр атмосферасында үтә, һәм моңа аның атасының урындагы тарихи җәмгыять рәисе булуы да ярдәм итә. Тәэсирләнүчән бала ата-анасы сөйләгән Ватандашлар сугышы турында тарихны кече чагынан йотлыгып тыңлый. Маргареттның ике бабасы көньяк халкы өчен сугышкан: берсе очраклы гына миенә тимәгән пуляны чикәсенә ала; икенчесе җиңүче-янкалардан озак яшеренеп йөри.
Язучы үзенең белемен Вашингтон семинариясендә ала башлый, ә 1918 елда Массачусетс штатындагы абруйлы хатын-кызлар Смит колледжына укырга керә.
1918 елда ул «испан» кизүеннән үлеп калган анасының хуҗалыгы белән идарә итүне үз өстенә алу өчен Атлантага кайта. Шушы ук елда Маргаретның тормышында тагын бер фаҗига була: Франциядә кияү егете лейтенант Генри һәлак була, һәм һәр ел үлеме көнендә аның әнисенә чәчәкләр җибәрә. 1922 елда Пегги исеме (аның мәктәп кушаматы) астында «Атланта Джорнал» гәҗитенә эшкә керә, вакыт үтү белән төп репортеры булып китә.
Шул ук елда ул Беррьен Киннард Апшоуга кияүгә чыга, әммә берничә ай үткәч, аерылышалар. Беренче никахы турында билгеле булуынча, Митчелл, ире Урта Көнбатышта үле килеш табылганга кадәр, бер вакыт та пистолеты белән хушлашмый. 1925 елда страховкалау агенты Джон Маршка кияүгә чыга. 1926 елда балтырына алган ярасы репортер булып эшләргә мөмкинлек бирми. Митчелл гәҗиттән китә һәм гади провинциаль тормыш алып бара, ире белән үзе данлаган Персиковая урамында яши.

# Маргарет Митчелл
## Биографиясе
### Роман өстендә эше

Маргарет романы өстендә ун еллап эшли. Хәл-вакыйгалар очраклы языла, аннан соң берләштерелә.
Атлантага килгән эре нәшрият мөхәррире, күләмле манускрипт турында (меңнән артык басма битләр) белеп кала. Митчелл китапны бастырып чыгарырга җиңел генә ризалашмый (иске исеме — «Иртәгә — икенче көн»). Киләсе ел Митчелл сүзләр өстендә җентекле эшли, бигрәк тә тарихи детальләргә һәм даталарга игътибар итә. Китапның исемен «Унесенные ветром» (Эрнст Даусон шигыреннән «Non Sum Qualis eram Bonae Sub Regno Cynarae» юллар) дип үзгәртә. Китап 1936 елның июнендә, зур реклама ярдәмендә (Митчелл үзе зур роль уйный), басылып чыга.
Китап 1937 елда Пулитцер премиясын ала.
Роман авторы үзе китапны сату эшләре белән шөгыльләнә, китапның башка телләрдә нәшер ителүен контрольдә тота.
Табынучыларның үтенеченә карамастан, Маргарет Митчелл кабат бер нинди дә китап язмый.

# Маргарет Митчелл
## Биографиясе
### Маргаретның үлеме

1949 елның 11 августында, эңгер-меңгердә Маргарет Митчелл ире белән «Кентерберий тарихы» фильмына кинога бара, юлда аны автомобиль бәреп китә (машина йөртүче Хью Грэвитт, элек такси йөртүче булып эшләгән, шуңа күрә еш кына аны такси бәреп киткән дигән хата бар), һәм 5 көн үткәч, аңына килә алмый, вафат була. Грэвитт исерек хәлдә машина йөрткәне өчен кулга алына һәм 5450 доллар күләмендә залог белән азат ителә. Шул ук елның ноябрь аенда аңсыз рәвештә булган үтерү өчен 18 айга төрмәгә хөкем ителә, әммә 11 ай гына утырып чыга. Ул 1994 елда 73 яшендә мәрхүм була.